**Tiedevastaisuus** on kanta jossa vastustetaan tiedettä. Tiedevastaisuudessa hylätään tiede ja tieteellinen menetelmä. Tiedevastaisuus on eri asia kuin tiedekritiikki.

Tiedevastaisuuteen liittyy se, että ihminen on epärationaalinen eläin jota totuus ei kiinnosta. Ihminen ei ole luontaisesti rationaalinen olento. Arkiajattelu hylkii tiedettä ja ihmisen arkiajattelun mukaan esimerkiksi ilmasto ei lämpene kun on kylmä talvipäivä. Analyyttinen ajattelu on elämän säilymisen kannalta toissijainen ajattelumuoto. Se on liian hidasta, jotta se pitäisi hengissä.

Tiedevastaisuutta aiheuttavat myös ideologia, uskonto ja kapea taloudellinen etu.

Tiedevastaisuus lääkinnässä
---------------------------

### Uskomuslääkintä ja luontaistuotteet

Uskomuslääkintää kannattavat hylkäävät näyttöön perustuvan lääketieteen. Näyttöön perustuva lääketiede on ainoa keino hoitojen ja hoitamisessa käytettävien tuotteiden turvallisuudesta ja tehokkuudesta varmistumiseen. Internetistä saatava informaatio vaihtoehtohoidoista on uskovaista ja epäkriittistä. Näyttöön perustuvuus käsitteenä on kuitenkin kriisissä sen väärinkäytön vuoksi. Luontaistuotteet eivät tule markkinoille lääkeviranomaisen ennakkovalvonnan kautta. Luontaistuotevalmisteiden vaikutukset ovat usein epäselviä ja tehdyt tutkimukset epätieteellisiä. Luontaistuotteissa lumevaikutus (plasebo) voi olla melko suuri. Ei ole olemassa tutkimustietoa jonka mukaan jokin vaihtoehtoinen hoitomuoto parantaisi esimerkiksi syövän. Ihmiset pitävät ajatuksesta että vaihtoehtoiset hoitomuodot ovat luonnonmukaisia tai myrkyttömiä. Toisaalta luontaistuotteiden sisältöä ei kontrolloida kovin tarkasti ja joistain luontaistuotteista on löydetty myrkkyjä ja jotkin luontaistuotteet voivat aiheuttaa maksavaurion.

### Rokotusten vastustaminen

Rokotuksen vastustamista on esiintynyt jo menneinä vuosisatoina, mutta nykyaikana sen perustelut ovat muuttunut pääasiassa kahtalaisiksi. Toisaalta epäillään, että rokotusten taustalla on taloudellisen hyödyn etsiminen, toisaalta katsotaan, että rokotuksilla on enemmän tai vähemmän vakavia haittavaikutuksia. Usein taustalla voi olla maailmankuva.

Tiedevastaisuus politiikassa
----------------------------

*Pääartikkeli: Näyttöön perustuva politiikka*
Yhdysvaltain presidenttiä Donald Trumpia on luonnehdittu tiedevastaiseksi presidentiksi. Trump ei usko ilmaston lämpenemiseen ja kaudellaan hän irrotti Yhdysvallat Pariisin ilmastosopimuksesta ja päätti elvyttää kivihiilialan.

Puolassa vuoden 2015 vaalien jälkeen jossa konservatiivinen, katolisia arvoja korostava Laki ja oikeus -puolue voitti, Puolan hallinto kutsui kokoukseen rokotusten vastustajan. Lisäksi maan koeputkihedelmöityshoidot lopetettiin ja terveysministeriö aikoo kehittää vaihtoehtoisen luonnollisen hedelmällisyyshoidon joka on katolisen kirkon hyväksymä mutta jolla ei ole tieteellistä tukea.

Talouspolitiikassa yleinen ilmiö on ollut valumaefekti, joka ei perustu mihinkään koherenttiin talousteoriaan. Kansainvälinen valuuttarahasto on tutkimuksessaan osoittanut valumaefektin paikkansapitämättömäksi vuonna 2015. Siitä huolimatta presidentti Trump perusteli vuoden 2017 rikkaille suunnattuja veroleikkauksia valumaefektillä.

Tieteen kansantajuistaja Bill Nye on korostanut että maailmassa on paljon ongelmia jotka voi ratkaista vain tieteellä. Nye perustelee että maapallolla on 7,4 miljardia ihmistä ja pian maapallon väkiluku on yhdeksän tai kymmenen miljardia. Nyen mielestä tiedevastaiset poliitikot saattavat kaikki ihmiset vaaraan. Nye antaa esimerkiksi tartuntatauteihin liittyvät budjettileikkaukset ja sen että ihmiset eivät ymmärrä bakteereita ja kuinka vaarallisia ne voivat olla.

Katso myös
----------

* Arkijärki
* Denialismi
* Luontaislääkintä
* Salaliittoteoria
* Uusluddismi

Lähteet
-------

1. ↑  Arkijärki hylkii tiedettä *tiede.fi*.  15 November 2013.
2. ↑
3. ↑  About SBM *sciencebasedmedicine.org*.
4. ↑  Evidence-based medicine actually isn’t *sciencenews.org*.  18 August 2014.
5. 1 2
6. ↑
7. ↑  Launis, Veikko: Onko lääketieteen eettinen ilmasto muuttunut? *Duodecim-lehti*.  19/2012. Viitattu 11.10.2015.
8. ↑  Opinion - President Trump’s War on Science *nytimes.com*.
9. ↑  Trump Just Made His Most Ridiculous Anti-Science Statement So Far *iflscience.com*.
10. ↑
11. ↑  Trump pledged to revive the coal industry, but little has changed one year into his first term *cnbc.com*.  22 January 2018.
12. ↑  A year of science under Trump *aljazeera.com*.
13. ↑   "Government: Anti-science wave sweeps Poland"  (27 April 2016). *Nature* **532** (7600): 441–441. doi:10.1038/532441d.
14. ↑
15. ↑  IMF Staff Discussion Note: Causes and Consequences of Income Inequality: A Global Perspective
16. ↑  Trump officials say trickle-down economics will help the middle class, but they're wrong *newsweek.com*.  9 November 2017.
17. ↑  Bill Nye on marching for science: 'science is political!' - CBC Radio *cbc.ca*.
18. ↑  Bill Nye: Anti-Science Politicians Endanger Us All *youtube.com*.  4 October 2016.

Aiheesta muualla
----------------

* Tiede: Arkijärki hylkii tiedettä
* Huffington Post: Are We in an Anti-scientific Revolution? Listen In and Find Out (englanniksi)